Norsk 

1.time (08.30-09.15)

Emne: Sluttarbeid med bokstaven E,e

Ansvarlig: Jeanette

Mål for timen:
Fagmål: Videre arbeid med bokstaven E,e

Kunnskapsmål: Elevene skal sitte igjen med hvordan bokstaven uttales, og hvordan den skrives.

Holdningsmål: Elevene skal kunne føle mestring når det gjelder lesing og forståelse.

Elevforutsetninger:

Eleven har tidligere fått presentert bokstaven E,e og jobbet med den. Derfor skal elevene nå kunne bokstaven E,e, og denne timen brukes som siste ”finpussing”.
Arbeidsmåter og innhold:

· Først samler vi elevene til en morgenstund på hemsen, hvor vi ønsker alle elevene en riktig god morgen! Dette gjør vi for å få kontakt med elevene og få de til å føle seg velkommen. Vi synger deretter ”God morgen alle sammen…”, studenten som har hovedansvaret begynner sangen slik at vi får alle elevene med. Vi fortsetter deretter med å informere om hva som skal skje videre i timen.( ca 10 min). Alle elevene går så ned og setter seg på plassene sine. Studenten gir beskjed om at elevene skal gjennomgå leseleksa på side 37.   

Spørsmål på hemsen: - God morgen! – Har dere det bra? –Sovet godt i natt? –Klar for en ny arbeidsdag? –Husker dere hvilken bokstav vi holder på med? –Hvilken bokstav skal dere begynne med neste uke?
· Elevene tar fram leseheftet på side 37, og går gjennom leseleksa sammen med studenten og resten av gruppa. Hver elev leser litt for hverandre og de andre elevene bruker pekefingeren til å følge med. Deretter skal elevene lese i kor mens de fortsatt bruker pekefingeren. Dette gjør vi for å sjekke at elevene har gjort hjemmeleksa si, og for at de skal få med leseøvelse. Så tegner studenten smilefjes i boka til elevene, dette er fordi de skal få en positiv tilbakemelding og for at foreldrene skal få et inntrykk av at deres barn har blitt fulgt opp av skolen. (ca.10 min.)
· Vi leser så gjennom sidene som ikke er blitt gitt i hjemmelekse. Dette er sidene 33, 34 og 36. Vi gjør dette for at elevene skal få mer leseøvelse og for at elevene skal bli ferdig med bokstaven E,e. Vi veksler mellom å lese sammen med elevene og å la elevene lese alene. Vekslingen er for å få variasjon i lesingen. Vi kommer til å markere med et smilefjes for å signalisere at dette er gjort. (ca.15 min.)
· Vi samler inn bokstavbøkene og mens vi kontrollerer dem jobber elevene med bokstavheftet. Vi kommenterer velskrevne bokstaver og godt arbeid. Dette markerer vi også med et smilefjes. Elevene jobber med bokstavheftet for å avslutte innføringsarbeidet med bokstaven E,e. De som er ferdige med bokstavheftet må fortsette med å arbeide med ’’Tusen millionar’’ boka. Dette er for at elevene skal kunne begynne på nytt emne i neste uke. (ca. 10 min.)
· Situasjonsskiftet: Elevene skal få bevege litt på seg slik at de får et avbrekk fra en hard økt med norsk. Elevene reiser seg opp og vi skal ha ’’hodet, skulder, kne og tå’’.
Matematikk 
2. time (09.15-10.00) 
Emne: Sluttarbeid med tallene 0-5. 
Ansvarlig: May-Lise

Mål for timen: 
Fagmål: Elevene skal kunne forstå forskjellen på subtraksjon og addisjon.

Kunnskapsmål: De skal sitte igjen med forståelsen for forskjellen mellom subtraksjon og addisjon.

Holdningsmål: Her må elevene sitte igjen med hvordan regneoperasjonene addisjon og subtraksjon fungerer.
Elevforutsetninger:

Elevene har jobbet med tallene 0 – 5 og addisjon
